text: Kay hinata kay asnu maqasqa. Aqhawan hich'aykusqa. Maqasqataq chayqa, pay ganadirup larunmanta chinkarqapusqa huk ñawi kichariy ch'illmiykullapi, llama kargantin ima. Chayqa paqarisnintinmansi machaynin pasaptinña mana warmintin, mana llamantin, mana kargantin rikukuspa pasakuspa. Hukmanta byahasqa, kasqan rumipi tiyay manaraq Apu Awsanqatip ususinta riqsichkaspa tiyasqanman. Chay hinatas kay asnu animal kasqan rumi patapi tiyalayasqa tardiy mañana achka p'unchaw. Kay hina tiyachkasqanpis, huk p'unchawsi urqupi huk punku kicharqukun urqukunata rimarichisparaq. Chayqa kasqan punkullataqsi kasqa, maynintam pay yaykurqan Awsanqatip ukhuman. Pero chay kutiqa huk hatun kankaray makis lluqsirqamun kay punkunta, ch'uspita hina hap'irquspataqsi, Awsanqatip ukhuman apaykurqun, kunankamapas chaypis kachkan. Mana yachakunchu kastigarqankuchus utaq wañuchipurqanku chayta.